Downloaded from YTS.MX
Official YIFY movies site: YTS.MX
நாம் ஒரு கட்டுரை எழுத வேண்டுமா?
நாம் யார் என்பதைப் பற்றி ஐநூறு வார்த்தைகள் எழுத வேண்டுமா?
நான் யார் என்று எனக்கே தெரியாது. எப்படி ஐநூறு வார்த்தைகள் எழுதப் போகிறேன்?
அது நிறைய நேரம் எடுக்கும்.
ஒரு வாரத்திற்குள் எழுத வேண்டுமா? கடவுளே.
இதைத்தவிர ஒரு மோசமான தலைப்பு இருக்க முடியாது, அதாவது: நான்.
நீ ரொம்பவும் கவலைப்படுகிறாய், சார்லி பிரவுன்.
அன்பான சார்லி பிரவுன்,
அன்பான சுட்டி பையன் எப்போதும் பிரச்சினைகளோடு இருக்கக் கூடியவன்.
அவனைப் பற்றி கேள்விப்பட்டிருக்கலாம். அவனை கண்டிப்பாக பார்த்திருக்கலாம்.
அவன் எல்லா இடத்திலும் இருக்கிறான்.
செய்தித்தாள், புத்தகங்கள், திரைப்படங்கள், மற்றும் தொலைக்காட்சி அனைத்திலும் இருப்பான்
அவன் உலகம் முழுவதும் இருக்கிறான், மேலே காற்றிலும் கூட இருப்பான்.
-அவன் நிலவுக்கு கூட சென்றிருக்கிறான். -கடவுளே, சார்லி பிரவுன்.
சார்லி பிரவுன், அவனது நாய், ஸ்நூப்பி, மற்றும்
அந்த பீனட்ஸ் குழு முழுவதும் எப்போதுமே இருப்பது போல தோன்றுகிறது.
எனக்கு ரொம்ப நெருக்கமான கதாபாத்திரம், லைனஸ்.
-எனக்கு பிடித்த கதாபாத்திரம், லைனஸ். -நான் வுட்ஸ்டாக்-இன் ரசிகை.
எனக்கு ஃபிராங்க்ளின் மிகவும் பிடித்தது ஆச்சரியமாக இருந்தது.
எனக்கு பிடித்த பீனட்ஸ் கதாபாத்திரம் பெப்பெர்மின்ட் பேட்டி.
-ஆமாம், மற்றும் ஸ்நூப்பி. -கண்டிப்பாக, ஸ்நூப்பி-ஐ ரொம்ப பிடிக்கும்.
70 வருட காலமாக பீனட்ஸ் நமது வாழ்க்கையின் ஒரு பகுதியாக இருக்கிறது.
வந்து, பீனட்ஸ் ஒரு தனி கிரகமாக இருக்கிறது.
இந்த உலகம் தான் அதன் பார்வையாளர்கள்.
அது எல்லோருக்கும் பிடித்திருப்பதால் தான், இவ்வளவு பெரிய வெற்றியை பெற்றிருக்கிறது.
பீனட்ஸ் ஒரு உலக அடையாளமாக இருக்கிறது,
ஆனால் அதற்கு மையமாக இருப்பது இனிமையான சார்லி பிரவுன் தான்.
நான் பீனட்ஸ் மற்றும் நான் சார்லி பிரவுன்-ஐ நேசிக்கிறேன்.
எனக்கு சார்லி பிரவுன் ரொம்ப பிடிக்கும்.
எனக்கும் சார்லி பிரவுனுக்கும் நிறைய ஒற்றுமை இருக்கிறது.
ஆனால் உண்மையில் சார்லி பிரவுன் எப்படிப்பட்டவன்?
அவன் எங்கிருந்து வந்தான்?
நான் யார் என்பதை பற்றி யாருக்கு என்ன கவலை? நான் ஒன்றும் சிறப்பானவன் கிடையாது.
வர்ணனையாளர் லுபிட்டா நியோங்'ஓ
ரொம்ப காலத்திற்கு முன், சார்லி பிரவுன் என்ற ஒரு பையன் இருந்தான்,
சார்லஸ் ஷுல்ஸ் என்ற ஒருவர், கேலி சித்திரம் வரைபவராக உருவாக கனவு கண்டார்.
நகைச்சுவை சித்திரம் வரைய வேண்டும் என்பது எனது நீண்ட நாள் கனவு.
நான் என்னுடைய ஆறு வயதில் இருந்தே இதைப் பற்றி கனவு கண்டிருக்கிறேன்.
சார்லஸ் ஷுல்ஸ் பிறந்த கணத்தில் இருந்தே,
இந்த நகைச்சுவை சித்திர உலகத்தில் அவர் இருக்க வேண்டும் என்பது விதியாக இருந்தது.
அவர் குழந்தையாக இருந்தபோது...
லின் ஜான்ஸ்டன் - கேலி சித்திரம் வரைபவர், ஃபார் பெட்டர் ஆர் ஃபார் வொர்ஸ்
...அவருடைய உறவினர் அவரை ஸ்பார்க் பிளக்
என அழைத்தார், இது நகைச்சுவை சித்திர கதாபாத்திரமாகிய ஒரு குதிரையின் பெயர்.
எனவே, எல்லோரும் அவரை ஸ்பார்க்கி என்று அழைத்தார்கள்.
அவர் ஒரே குழந்தை என்பதாலும்,
சிறுவனாக இருந்ததாலும் யாரும் அவரோடு பேசவில்லை.
அவர் மிகவும் கூச்ச சுபாவம் உடையவர்...
கேரன் ஜான்சன் - முன்னாள் இயக்குநர், சார்லஸ் எம்.ஷுல்ஸ் அருங்காட்சியகம்
...அதனால் அவரும், அவருடைய அம்மாவும் செயின்ட் பால் தெருவில் நடக்கும்போது,
தலை குனிந்தே நடப்பார்கள்.
கூச்ச சுபாவம் கொண்ட குட்டி ஸ்பார்க்கி பள்ளியில் நன்றாக படித்ததார்
ஒரு வகுப்பு அதிகமாகவே படித்தார்.
ஆனால் அது நினைத்தது போல நன்மையாக இருக்கவில்லை.
அந்த வகுப்பில், அந்த வருட கடைசியில் அவர் தான் இளையவராக இருந்தார்,
சிறுவனாக இருந்த போது, அது அவருக்கு கஷ்டமாக இருந்தது.
சிப் கிட் எழுத்தாளர் / வரைகலை வடிவமைப்பாளர்
வயது மூத்த மாணவர்களோடு பழகுவது, அவருக்கு கடினமாகவும், வருத்தமாகவும் இருந்தது.
அந்த பள்ளியின் மற்ற குழந்தைகளுக்கு இவர் மீது நட்பு இல்லை என நினைத்தார்.
ஜீன் ஷுல்ஸ் சார்லஸ் ஷுல்ஸின் விதவை
பள்ளி முடிந்ததும், தன் அப்பாவின் சிகை அலங்கார நிலையத்தில் நேரம் கழித்தார்.
"நான் தனிமையாக உணரும் போது, என் அப்பாவின் சிகை அலங்கார நிலையத்திற்குச் செல்வேன்.
எப்போதும் நான் சிகை அலங்காரம் செய்ய வந்திருக்கிறேனா என கேட்பார்கள்."
அதற்கும் ஒரு எதிர் பலன் இருந்தது.
நான் கடைக்குள் சென்று, அவர் எனக்கு முடி திருத்தும் போது,
மிகவும் சங்கடமான விஷயம் என்னவென்றால் எனக்கு பாதி முடி திருத்தும் போது,
ஒரு உண்மையான நல்ல வாடிக்கையாளர் உள்ளே வருவார்,
அப்போது அவர் என்னிடம், "நீ அங்கே அமர்ந்து, கொஞ்ச நேரம் காத்திரு
ஏனென்றால் நான் இவருக்கு முடி திருத்தம் செய்ய வேண்டும்" என்பார்.
பாதி முடி திருத்தம் செய்து, இருக்கையில் உட்கார்ந்திருப்பது சங்கடமாக இருக்கும்.
அவர் நடுநிலைப் பள்ளி படிக்கும் சமயத்தில்,
ஸ்பார்க்கியின் படிக்கும் திறமை சிறிது குறைந்தது,
அதனால் அவர் மிகவும் மனம் தளர்ந்துவிட்டார்.
எட்டாவது வகுப்பில் தான் பெரிய பிரச்சினை ஏற்பட்டது என நினைக்கிறேன்.
நான் எல்லாவற்றிலும் தோல்வி அடைய ஆரம்பித்தேன்.
ஸ்பார்க்கிக்கு மகிழ்ச்சி தரும் ஒரே இடம்
அவருடைய படங்கள் வரையும் புத்தகம்தான்.
அவர் எப்போதும் வரைந்து கொண்டிருந்தார், என்றாவது ஒருநாள் செய்தித்தாள்களில் படித்த
நகைச்சுவை சித்திரம் போல தானும் வரைவோம் என கனவு கண்டார்.
செயின்ட் பாலில் நாங்கள் இரண்டு செய்தித்தாள்களை வாங்குவோம்,
சனிக்கிழமை இரவில், என் அப்பா அந்த உள்ளூர் மருந்து கடைக்கு சென்று இரண்டு மினியாபோலிஸ்
செய்தித்தாள்கள் வாங்குவார், எனவே நான்கு நகைச்சுவை சித்திரங்கள் படிக்க முடிந்தது.
அதுதான் எனக்கு வாழ்க்கையாக இருந்தது.
நான் யார் என்பதை பற்றி ஐநூறு வார்த்தைகள். நான் யார், ஸ்நூப்பி?
நான் சிகை அலங்காரம் செய்பவரின் மகன்.
பேஸ்பால் பிடிக்கும். பள்ளிக்குப் போகிறேன். ஒவ்வொரு நாளையும் கடத்த முயற்சிக்கிறேன்.
இந்த வீட்டுப்பாடம் எழுத முடியாதது.
உனக்கு புரியாது, ஸ்நூப்பி. நீ எப்போதுமே கடினமான விஷயங்கள் செய்ய நேரிட்டது இல்லை.
உட்கார், அப்படியே இரு, உருண்டு போ.
ஒரு நாயின் வாழ்க்கை மிகவும் சுலபமானது.
பொத் பொத் பொத் பொத்
"ஸ்பார்க்கி போருக்கு செல்கிறார்!"
1942-இல், ஸ்பார்க்கி போர்ப்படையில் சேர்க்கப்பட்டார்.
"படையில் சேர்க்கப்பட்டால் என்னவாகும்?"
"உன்னை அவர்கள் எங்காவது அனுப்புவார்கள்."
"என் பயமே அது தான்."
வீட்டை விட்டு போவது ஸ்பார்க்கிக்கு மிகவும் வருத்தமாக இருந்தது.
பல காலமாக நோய்வாய்ப்பட்டு இருந்த தன் அம்மாவோடு ரொம்ப நெருக்கமாக இருந்தார்.
தனது அம்மா மோசமான உடல்நிலையில் இருந்தார் என்பது ஸ்பார்க்கிக்கு சொல்லப்படவில்லை.
அவர் ரொம்ப காலம் வாழ மாட்டார் என்பதும்.
இதனால் அவருக்கு மிகவும் தனிமையாகவும், வருத்தமாகவும் இருந்தது.
ஃபோர்ட் ஸ்நெல்லிங்கிற்கு நான் திரும்பப் போக வேண்டிய அந்த இரவு,
மின்னெசோட்டாவில், அவர், "நாம் விடை பெற்றுக்கொள்ள வேண்டும்
ஏனென்றால் நாம் இனிமேல் ஒருவரை ஒருவர் சந்திக்காமல் போகலாம்" என்று சொன்னார்.
பிறகு நான் சென்றுவிட்டேன்.
தனது அம்மாவின் இழப்பைப் பற்றி, பேசும் போது அவர்,
மிகவும் வருத்தமும், மன உளைச்சலும் அடைவார்.
சில நேரங்களில், அழுது கூட விடுவார்.
அது, அவர் வாழ்நாள் முழுவதும் நினைத்த ஒன்றை அவருக்கு விட்டுச் சென்றது.
"இது எல்லாமே விசித்திரமாக இருந்தது.
எதைப் பற்றியும் குறிப்பாக நினைக்காமல், நம்மால் நடந்து செல்ல முடியும்.
திடீரென்று, நாம் இழந்த அன்பானவர் ஞாபகத்திற்கு வருவர்..."
கவனம்-செலுத்தவும்!
அந்த நாட்களை எப்படி கடந்தேன் என்றே எனக்குப் புரியவில்லை.
அது பல காலத்திற்கு முன்நடந்தது,
என்றாலும் அவை நம்மால் மறக்க முடியாத சில விஷயங்கள்.
இளம் ஸ்பார்க்கி ஒரு இரவு கூட வீட்டை விட்டு வெளியே தங்கியது கிடையாது.
ஆனால் போரின் போது,
அவர் பிரான்ஸ் மற்றும் ஜெர்மனிக்கு நெடுந்தூரம் பயணித்தார்.
பணிக்காலம் முழுவதும், தன் வீட்டைப் பற்றி நினைத்துக் கொண்டு, தனிமையாக இருந்தார்,
அதனால் தன் சிறு வயதில் செய்தது போல, சித்திரங்கள் வரைந்து கொண்டே இருந்தார்.
செல்லும் இடமெல்லாம் தன் சித்திரம் வரையும் புத்தகத்தை எடுத்துச் சென்றார்.
"நாங்கள் இருந்தது போல" உருவாக்கியவர் ஸ்பார்க்கி
போர் முடிந்த பிறகு, தான் கேலி சித்திரம் வரைபவராக ஆக வேண்டும் என்ற
திடமான முடிவுடன் வீட்டிற்கு வந்தார்.
அண்ணா, என் கணக்கு வீட்டு பாடத்தை எழுத எனக்கு உதவி தேவை.
என் கட்டுரையை எழுதிக்கொண்டிருப்பது உனக்குத் தெரியவில்லையா?
அது எதைப் பற்றியது?
நான் யார் என்பதைப் பற்றியது.
நீங்கள் யார்? நீங்கள் யார் என்று நான் சொல்கிறேன்.
நீங்கள் என்னுடைய அண்ணன்.
என் கணக்கு வீட்டுப்பாடத்தை எழுத
உதவி செய்யவில்லை என்றால் நீங்கள் ஒரு மோசமான அண்ணன்.
இதோ, இதைப் பாருங்கள்.
கடவுளே.
சரி, உன்னிடம் இரண்டு ஆப்பிள்கள் இருந்து, நான் மேலும் மூன்று ஆப்பிள்கள் கொடுத்தால்,
உன்னிடம் எத்தனை ஆப்பிள்கள் இருக்கும்?
யாருக்குத் தெரியும்?
நான் ஒரே சமயத்தில் ஒரு ஆப்பிளைத் தவிர அதிகம் சாப்பிட்டதே இல்லை.
இந்த ஆப்பிள்களை யார் கொடுக்கிறார்கள்?
என்னுடைய கட்டுரையை நான் பிறகு தான் எழுத வேண்டும் போல் இருக்கிறது.
எல்லாவற்றையும் விட, ஸ்பார்க்கி கேலி சித்திரம் வரைபவராக ஆக ஆசைப்பட்டார்.
சார்லி பிரவுன் போலவே, அவரும் தொடர்ந்து முயற்சித்தார்.
சார்லி பிரவுன் போலவே, அவரும் தோற்றுக் கொண்டே இருந்தார்.
'த சாட்டர்டே ஈவினிங் போஸ்ட்'-க்கு நான் பத்து கார்ட்டூன்கள் அனுப்புவேன்.
அவை வெளியாகும் போது, என் நகைச்சுவை சித்திரங்களை வரைந்து கொண்டிருப்பேன்.
அந்த வரைபடங்களை தபாலில் அனுப்பி விட்டு, வேறு ஒரு வேலை செய்து கொண்டிருப்பேன்.
ஸ்பார்க்கி தன்னுடைய சில கார்ட்டூன்களை வெளியிட முடிந்தது,
ஆனால் அவற்றில் சார்லி பிரவுன் அல்லது ஸ்நூப்பி இன்னும் இடம்பெறவில்லை.
நாம் எப்போதுமே நமது முதல் விற்பனை அனைத்தும்
நமக்கு வெற்றியாக அமையும் என நினைப்போம், ஆனால் அது அப்படி நடப்பதில்லை.
நான் இரண்டு அல்லது மூன்று விற்றேன், பிறகு, பல மாதங்களுக்கு எதுவும் விற்க முடியவில்லை.
ஸ்பார்க்கி, ஐந்து வருடங்களாக முயற்சித்து தோற்றுப் போனார்.
பிறகு அவர் ஒன்றை உணர்ந்தார்.
சார்லி பிரவுன் என்ற ஒரு கதாபாத்திரம் இடம் பெற்ற
லில் ஃபோக்ஸ் என்ற ஒரு நகைச்சுவை தொடரை வரைந்தார்...
கெவின் ஸ்மித் திரைப்பட தயாரிப்பாளர்
...மற்றும் அதில் ஸ்நூப்பி போன்ற ஒரு நாயும் பங்கு பெற்றது.
நான் கொஞ்சம் கொஞ்சமாக, புரிந்து கொண்டது என்னவென்றால், நான் வரைந்த
சிறு குழந்தைகளின் கார்ட்டூன்களை தான் பதிப்பாசிரியர்கள் ரொம்ப விரும்பினார்கள்.
அவருடைய கருத்துக்கள் மெதுவாக பிரபலமாகின.
1950-இல் ஒரு நாள்,
ஸ்பார்க்கி தனது முதல் பீனட்ஸ் நகைச்சுவை தொடரை வெளியிட்டார்.
இன்று தொடங்குகிறது பீனட்ஸ்
முதன்முதலில் தோன்றிய தொடரில் மூன்று கதாபாத்திரங்கள் தான் இருந்தன.
ஒன்று பேட்டி என்ற பெயர் கொண்ட சிறுமி, மற்றொன்று ஷெர்மி என்ற பெயர் கொண்ட சிறுவன்.
சார்லி பிரவுன் அந்த தொடரில் இருந்தான், அவன் அவர்களுக்கு முன்னே நடந்து சென்றான்.
இதோ. சார்லி பிரவுன் வந்துவிட்டான். "இனிமையான சார்லி பிரவுன்."
அவன் போனதும், " ஐயோ, நான் அவனை வெறுக்கிறேன்" என நினைப்பான்.
வந்து...
அது மோசம், இல்லையா?
ராப் ஆர்ம்ஸ்ட்ராங் - கேலி சித்திரம் வரைபவர், ஜம்ப்ஸ்டார்ட்
ஆனால் அது தான் குழந்தைப் பருவம்.
குழந்தைகள் அப்படித்தான். குழந்தைகள், ஒருவரை ஒருவர், நடத்திக் கொள்வது...
ட்ரூ பேரிமோர் நடிகர்/தயாரிப்பாளர்
...என்பது தான் நமது பாதுகாப்பு விஷயங்களை புரிந்து கொள்வதற்கு நமக்கு உதவி செய்யும்.
பிறகு நம்முடைய எஞ்சிய வாழ்க்கையில் அந்த பாதுகாப்பு கவசத்தை
எடுக்க வேண்டும் என்பதை ஞாபகம் வைத்துக் கொள்வதிலேயே நேரம் கழிந்துவிடும்.
விரைவிலேயே, அமெரிக்கா முழுவதும்
மக்கள் சார்லி பிரவுனை நேசிக்க ஆரம்பித்தார்கள்.
என்னைப் போன்றே இருக்கும் ஒரு கதாபாத்திரம்...
பால் ஃபீக் திரைப்பட தயாரிப்பாளர்
...என்னைப் போலவே, விசித்திரமாகவும், எல்லோராலும் ஏற்றுக்கொள்ளப்படாமலும்,
நான் நம்பியது போல இருந்தான். அது எனக்கு ஒரு பெரிய விஷயமாக இருந்தது.
ஜெனிஃபர் ஃபின்னி பாய்லன் எழுத்தாளர்
சார்லி பிரவுன் பிறரால் கேலி செய்யப்படுவதை நாம் பார்த்தோம்.
சார்லி பிரவுன் மிகுந்த மனிதத்தன்மையோடு இருந்ததால் அவனுக்காக நாம் ஆதரவளித்தோம்.
கஷ்டங்கள் வந்தாலும் கடந்துவிடுவான்.
மியா செக் நடிகர்
அவன் மறுபடியும் முயற்சி செய்கிறான். என்னை பொறுத்தவரை, அது மிகவும் ஆச்சரியமான விஷயம்.
கீத் எல். வில்லியம்ஸ் நடிகர்
தானாகவே இருப்பதை முயற்சி செய்ததால்,
ஸ்பார்க்கியின் கனவு நனவாகி கொண்டிருந்தது.
சார்லி பிரவுன் பற்றிய இந்த முழு விஷயமும் அப்படி ஆகியது.
இவை என்னுடைய மோசமான நாட்களின் நினைவுகள் தான்.
நமக்குள்ளே உள்ள ஒரு சிறிய பகுதி தான், சார்லி பிரவுன் என்று நான் நினைக்கிறேன்.
முக்கியமாக எனக்கு. நான் தான் சார்லி பிரவுன்.
லைனஸ்,
என்னைப் பற்றி நானே எப்படி 500 வார்த்தைகள் எழுத முடியும்?
என்னைப் பற்றி எழுதுவதற்கு எந்த வித நல்ல விஷயமும் இல்லையே.
இந்த கட்டுரை எழுதுவது உனக்கு ஒரு நல்ல வாய்ப்பு,
சார்லி பிரவுன்.
எதற்கான வாய்ப்பு?
வாழ்க்கையின் மிக முக்கியமான கேள்விகளை உன்னிடமே கேட்டு கொள்வதற்கான ஒரு வாய்ப்பு.
நான் யார்? எதற்காக இங்கே இருக்கிறேன்? இந்த உலகத்தில் என்னுடைய நோக்கம் என்ன?
கடவுளே. இவை எல்லாவற்றையும் நான் எப்படி தெரிந்துகொள்வது?
சரி, சார்லி பிரவுன், கடினமான கேள்விகளை நான் சந்திக்கும் போது,
வரலாற்றின் முக்கியமான மனிதர்களைப் பற்றி படிப்பேன்.
ஸ்பெயினை சேர்ந்த நாவல் எழுத்தாளர், மிகுவல் டி செர்வான்டிஸ், ஒரு முறை,
"உன்னை சுற்றி இருப்பவர்களைப் பற்றி சொல், நீ யார் என்று சொல்கிறேன்" என எழுதினார்.
என்னை சுற்றி இருப்பவர்களா? அப்படி என்றால் என்ன?
உன்னுடைய நண்பர்கள் என்று அர்த்தம், சார்லி பிரவுன்.
உன்னுடைய நேரத்தை நீ கழிக்கக் கூடிய மக்கள். அவர்கள் உனக்கு உதவக்கூடும்.
எனக்கு தெரியவில்லை, லைனஸ். அது சாத்தியமற்றது போல தோன்றுகிறது.
வருத்தப்படாதே, சார்லி பிரவுன்.
வாழ்க்கையின் அடிப்படையான கேள்விகளுக்கு பதில் தேட உனக்கு ஒரு வாரம் அவகாசமிருக்கு.
தான் சார்லி பிரவுன் போல இருப்பதாக ஸ்பார்க்கி எப்போதும் சொல்வார்,
பெரும்பாலான பீனட்ஸ் கதாபாத்திரங்களில் ஸ்பார்க்கியின் ஒரு சிறு அம்சம் இருக்கிறது.
பீனட்ஸின் படைப்பாளர் எப்படி இருப்பார்...
பெய்ஜ் ப்ராட்டாக் - கேலி சித்திரம் வரைபவர் படைப்பு குழுவின் இயக்குனர்
...என்று நாம் யோசிப்போமோ அதே போல் தான் அவரும் இருந்தார்.
எல்லா கதாபாத்திரங்களும் அடங்கிய ஒரு நபர் அவர்.
திரு. ஷுல்ஸின் தத்துவ ஞானம் கொண்ட படைப்பு, லைனஸ் தான்.
அவன் எப்போதும் ஏதாவதொரு தத்துவம் சொல்வான்.
அவன் அமைதியான தத்துவ ஞானி. ஸ்பார்க்கியும் அப்படித்தான் இருந்தார்.
லைனஸ் எப்பொழுதுமே பெரிய கேள்விகளான, நமது வாழ்க்கையின் அர்த்தம் என்ன,
இந்த பிரபஞ்சத்தில் நமது இடம் என்ன, எல்லாம் எப்படி இணைந்திருக்கின்றன என கேட்பான்.
"வாழ்க்கை கடினமானது, இல்லையா, சார்லி பிரவுன்?"
நான் லைனஸோடு ஒத்துப் போவேன்... நானும் பாதுகாப்பிற்காக போர்வை வைத்திருந்தேன்.
அவனைப் போலவே, நானும், ஒரு நீல நிற போர்வையை எடுத்துச் செல்வேன் என்பதால்
நான் அவனோடு ஒத்துப் போவேன்.
நானும் கூட, ஒரு போர்வை வைத்திருப்பேன்.
என் அம்மா சென்ற துணி துவைக்கும் இடத்திற்கு நானும் சென்று அந்த இயந்திரத்தின் முன்னால்
நின்று கொண்டு, துணி துவைக்கும் போதும் அழுவேன்,
துணி காய வைக்கப்படும் போதும் அழுவேன்.
அதனால் எல்லோரும் என்னை லைனஸ் என்று அழைத்தார்கள்.
டமால்!
லைனஸ் ரொம்ப புத்திசாலி. முட்டாளாகவும் இருப்பான்.
வெகுளியாக இருப்பான். எல்லாம் தெரிந்தவனாக இருப்பான்.
அவனுடைய குணாதிசயம் எல்லா விதமான யோசனைகளுக்கும் ஈடுகொடுக்கும்.
ஸ்பார்க்கியின் குணத்தை லைனஸ், மற்றும் சார்லி பிரவுன், வெளிப்படுத்தினர்.
ஆனால், மறு பக்கம் பார்த்தால், லைனஸின் அக்கா, லூசியோ...
மிகவும் மோசமானவள்.
"நீ சுவாரஸ்யமில்லாதவன், சார்லி பிரவுன்."
உரக்க பேசிக்கொண்டு பயமுறுத்துவாள்.
வேடிக்கையாக பேசுவாள், ஆனால் ரொம்ப மோசமானவள்.
லூசி மோசமானவள் என்பதால் நம்மில் பலருக்கு அவளைப் பிடிக்காது.
அதே சமயத்தில்,
அவள் மிகவும் மோசமாக இருப்பதால், அது வேடிக்கையாக இருக்கும்.
கால்பந்து வைத்திருக்கும் லூசி பற்றி எல்லோருக்கும் தெரியும்.
சார்லி பிரவுன், ஓடி வரும் போது, லூசி கால்பந்தை நகர்த்தி விடுவாள்...
நோவா ஷ்நாப் நடிகர்
...அதனால் அவன் அலறி கீழே விழுந்துவிடுவான்.
அவள் மறுபடியும் அப்படி செய்தாள்!
மறக்க முடியாது.
-ஆ! -ஹா!
தடால்!
நான் ரொம்பவும் பரிதாபப்படும் கதாபாத்திரம் எது தெரியுமா?
அவை எல்லாமே என்னில் ஒரு அங்கம் என்பதால் எனக்கு எல்லாவற்றையுமே பிடிக்கும்.
பிறரை பரிகாசம் செய்யும் என்னுடைய ஒரு பகுதியை லூசி பிரதிபலிக்கிறாள்.
எல்லாவற்றையும் குழப்பக் கூடிய பகுதியை சார்லி பிரதிபலிக்கிறான்.
என்னால் பொறுத்துக் கொள்ள முடியவில்லை
கனவு காணும் என்னுடைய பகுதியை ஸ்நூப்பி பிரதிபலிக்கிறது.
ஸ்நூப்பி.
சார்லி பிரவுனும் மற்றவர்களும் ஸ்பார்க்கி போல சிறிது இருந்தாலும்,
ஸ்நூப்பிக்கு வானமே எல்லையாக இருந்தது.
ஸ்நூப்பி நாயாக இருக்க மறுத்த ஒரு நாய்,
மற்றும் நிறைய குறிக்கோள் வைத்திருந்தது, சரிதானே?
கடவுளே. எனக்கு ஸ்நூப்பியை பிடிக்கும். அவன் அழகானவன், வேடிக்கையானவன்.
நாம் எப்படி இருக்க விரும்பினோமோ அதை ஸ்நூப்பி பிரதிபலித்ததால்
எல்லோருக்கும் அவனை பிடித்தது.
அதாவது, "சரி, இன்று நான் உலகப் போர் விமான படை வீரராக கற்பனை செய்து கொள்ளப்போகிறேன்.
நாளை நான் ஒரு திரைப்பட நட்சத்திரமாக கற்பனை செய்துகொள்ளப் போகிறேன்" இது போல ஏதோ ஒன்று.
ஸ்நூப்பி தான் இஷ்டப்பட்ட வாழ்க்கையை தன் கற்பனைகளின் துணையோடு வாழ்கிறான்.
ஸ்நூப்பி கூட ஸ்பார்க்கியின் வாழ்வின் ஒரு பகுதியிலிருந்து வந்தவன் தான்.
எனக்கு 13 வயதாக இருந்த போது என்னிடம் இருந்த ஒரு நாய் போல தான்
ஸ்நூப்பி உருவாக்கப்பட்டது.
ஸ்நூப்பி ஹாக்கியும், பனி-சருக்கும் விளையாட காரணம், ஷுல்ஸும் அதை செய்ததால் தான்.
அபராத பெட்டி
ஆக, எல்லா சிறந்த படைப்பாளர்கள் போலவும்,
அவருடைய படைப்பில் அவருடைய குணாதிசயங்கள் நிறைய இருக்கின்றன,
அந்த கதாபாத்திரங்கள் பேசக் கூடிய விஷயங்கள்
விரும்பக்கூடிய விஷயங்கள் ஆகியவற்றில் அதைப் பார்க்கலாம்.
இந்த கட்டுரைக்கு எனக்கு சிறந்த மதிப்பெண் வேண்டும்.
நான் ஒரு தொழில் சார்ந்த நிபுனரிடம் பேச வேண்டும்.
மன உளைச்சலுக்கான உதவி 5 சென்ட் மருத்துவர் உள்ளே இருக்கிறார்
ஹாய், சார்லி பிரவுன். இன்று உனக்கு என்ன பிரச்சினை?
என்னுடைய கட்டுரையை எழுதுவது எனக்கு கஷ்டமாக இருக்கிறது, லூசி.
நீ உதவி செய்ய முடியுமா?
நிச்சயம். உன்னைப் பற்றியும், உன் குறைகளை பற்றியும் நான் நிறைய யோசித்திருக்கிறேன்.
என்னுடைய குறைகளா? அவை என்னுடைய விஷயத்திற்கு உதவி செய்யுமா என்று...
கேள், சார்லி பிரவுன்.
நீ யார் என்பதைப் பற்றியும்
உன் பல குறைகளைப் பற்றியும் விவரம் அறிந்தவரிடம் கேட்பதை தவிர வேறு வழி இல்லை.
என்னுடைய பல குறைகளா?
ஆமாம்.
நான் உண்டாக்கி இருக்கும் சில விஷயங்கள் உனக்கு மிகவும் உபயோகமாக இருக்கும்.
சௌகரியமாக அமர்ந்து கொள், சார்லி பிரவுன்.
உன் குறைகள், பிரச்சினைகளை புரிய வைக்க சில காட்சிப் படங்களை உருவாக்கியுள்ளேன்.
தயவு செய்து, விளக்குகளை அணையுங்கள்.
உன்னுடைய இளமை காலத்தில் இருந்து தொடங்குவோம்.
இனிமையான சார்லி பிரவுன்... சரி, சார்!
ஆரம்பத்திலிருந்தே,
உன்னை யாருக்கும் பிடிக்கவில்லை என்பதை நீயே பார்க்கலாம்.
நான் அவனை வெறுக்கிறேன்!
நீ பிரபலமாகவில்லை.
உன் சக நண்பர்களுடைய எதிர்பார்ப்பிற்கு ஏற்றவாறு நீ நடந்து கொள்ளவில்லை.
பார்த்தாயா?
இப்போது, கவனி.
நாம் நன்றாக தேடிப் பார்த்தால், தொடர் தோல்விகளின்,
ஒரு பட்டியலைப் பார்க்கலாம்.
டமால்!
உன்னுடைய தலைமையில்,
விளையாடிய ஒவ்வொரு ஆட்டத்தையும் உன் கூடைப்பந்து அணி தோற்றிருக்கிறது.
நாங்கள் சில சமயம் வெற்றியும் பெற்றிருக்கிறோம்.
ஆமாம், ஆனால் அப்போது உன் கையில் அடிபட்டிருந்தது.
விளையாட்டுகளைப் பற்றி மேலும் பார்க்கும் போது,
நீ எப்போதுமே, ஒரு முறை கூட கால் பந்தை உதைத்தே கிடையாது.
பார்த்தாயா?
நீ குழுவோடு விளையாடாத போது கூட, நீ தோல்வி அடைந்தாய்.
நீ தனியாகவும், மற்றவர்களோடு சேர்ந்தும் தோல்வி அடைகிறாய்.
இப்போது, காதலர் தினத்தைப் பற்றி பார்ப்போம்.
கொடுமை!
போதும்! இதற்கு மேல் என்னால் பொறுக்க முடியாது.
உன் கட்டுரையை எழுத உதவியதாக நம்புகிறேன்! சில நாட்களில் கட்டண சீட்டை அனுப்புகிறேன்!
தோல்வி, தோல்வி, தோல்வி.
பெருமூச்சு
சார்லி பிரவுனிற்கான பல யோசனைகள் ஸ்பார்க்கியின் குழந்தை பருவத்தை சார்ந்தவை.
ஆனால் அவருக்கு குழந்தைகள் பிறந்த பிறகு,
அவர்களுடைய குழந்தைப் பருவம் மெதுவாக பீனட்ஸிற்குள் வர ஆரம்பித்தன.
என் குழந்தைகளை கவனிப்பதிலிருந்து எனக்கு நிறைய யோசனைகள் கிடைக்கின்றன என்பதை,
நான் கண்டிப்பாக ஒப்புக் கொள்ளத்தான் வேண்டும்.
அவர்களுக்கிடையே ஏற்படக்கூடிய சிறு சிறு விவாதங்கள் எல்லாம்
எனக்கு சில யோசனைகளை தந்திருக்கின்றன.
பொழுதுபோக்கு விஷயத்தில் தாக்கம் ஏற்படுத்தக்கூடிய ஒரு விஷயம், என்னவென்றால்,
அது ஒரு பிரத்தியேகமான பார்வை கொண்ட நபரிடம் இருந்து வருவது தான்.
ஒவ்வொரு படைப்பாளரும் தன் சொந்த கண்ணோட்டத்தைத் தான் வெளிப்படுத்துவார்கள்.
என் சிறுவயதில் கூட, அமெரிக்காவில் ஏதொவொரு இடத்தில், ஒரு பெரிய மேஜைக்கு முன்
அமர்ந்திருக்கும் ஒருவருக்கு மனைவியும்,
குழந்தைகளும் இருக்கிறார்கள் என்ற விஷயத்தை பற்றி நன்றாக உணர்ந்திருந்தேன்.
பிறகு அவர் எழுந்து, ஸ்நூப்பியை வரைந்து, பின்பு பனி சறுக்கு விளையாட்டுகிறார்.
அதில் ஒரு சிறுவன் மாதிரி விமானங்கள் செய்து கொண்டிருந்தான்,
அதிலும் எனக்கு அப்போதைய மாதிரியை காண்பித்துக் கொண்டிருந்தான்.
அப்போது திடீரென்று எனக்கு, ஸ்நூப்பி ஏன் நாய்கள் தங்கும் வீட்டில் இருந்து,
முதலாம் உலகப் போர் படை விமானி போல தன்னையே கற்பனை செய்துகொள்ள கூடாது என தோன்றியது.
அவர் தன்னுடைய இன்னொரு மகன், கிரெய்க் சொல்வதை, ஒரு நாள் கேட்டுக் கொண்டிருந்தார்,
ஒரு இளைஞன் அந்தப் பக்கமாக நடந்து போகும் போது, கிரெய்க் அவனைப் பார்த்து,
"அவன் ஜோ கூல் போல நடந்து கொள்கிறான்" என்று சொன்னான்.
ஜோ கூல் தோன்றியது.
அந்த நகைச்சுவை தொடரில் இருந்த ஒவ்வொரு விஷயமும் ஸ்பார்க்கியின் சொந்த விஷயம் தான்.
அதில் ஷ்ரோடெர் வாசிக்கக் கூடிய ஒரு இசையைப் பற்றி அவர் எழுதியிருந்தால்,
அது அவருக்கு பிடித்த இசையாகத்தான் இருந்திருக்கும்.
கடவுளே!
தன் வாழ்வின் பெரும்பாலானவற்றை பயன்படுத்தினார்.
அவரோடு இருக்கும் போது அவர் எதையெல்லாம் கவனிக்கிறார் என்று நான் பார்ப்பேன்.
அவரை நான் என் செல்ல பப்பூ என்று அழைத்தேன். உடனேயே அது அந்த தொடரில் இடம் பெற்றது...
"இது மிக பிரத்தியேகமான ஒன்று என்னுடைய 'செல்ல பப்பூவிற்கு.'"
...அதை சொல்லியே சாலி...
காதலர் தின வாழ்த்துக்கள், என் செல்ல பப்பூ!
...லைனஸை துன்புறுத்தினாள்.
"நான் ஒன்றும் உன் செல்ல பப்பூ கிடையாது."
"பிக்பென்." இந்த சொற்றொடர் பற்றி என்ன நினைக்கிறீர்கள்?
தன் குழந்தைகளை வினோதமான பெயரால் அழைக்கும் என் நண்பரிடமிருந்து வந்தது தான் "பிக்பென்"
அவருடைய இளைய மகன், வரவேற்பறையில் சுற்றி ஓடிக்கொண்டிருந்தான்,
அவனிடம், "போய் தூங்கு, பிக்பென்" என சொன்னார்.
அந்த பெயர் நகைச்சுவை கதாபாத்திரத்திற்கு, நன்றாக இருக்கும் என்று நினைத்தேன்.
இந்த கதாபாத்திரம் மற்றவர்களால் கிண்டல் செய்யப்படுவதை விரும்புகிறான்.
சில சமயங்களில் மற்ற கதாபாத்திரங்களும்,
பிக்பென்னிடம் வந்து, "நீ உன்னை நினைத்து வெட்கப்பட வேண்டும்" என்று சொல்வார்கள்.
"அவன் பார்ப்பதற்கு எப்படி இருப்பான் தெரியுமா?" "என்ன?"
"மண் அப்பிய ஒரு மனிதன் போல இருப்பான்."
அவன் எதையும் சகித்துக் கொள்வான். பிக்பென்னுக்கு தன்மானம் இருக்கிறது.
ஒரு இளம் திருநங்கையாக இருந்ததால்,
இது தான் எனக்கு அவனிடம் பிடித்திருந்தது.
லூசி பெரிய அளவில் உதவி செய்யவில்லை,
அதனால் எனக்கு மற்றொருவரின் அபிப்ராயமும் தேவை.
தொண்ணூற்றி ஏழு, 98, 99, 100.
என்னுடைய முறை.
பிக்பென்!
நீ அசுத்தம் செய்கிறாய்.
ஹாய், சார்லி பிரவுன். மண் கட்டிகள் செய்வதற்கு எனக்கு உதவுகிறாயா?
என்னால் முடியாது, பிக்பென். எனக்கு பள்ளிக்கூட வேலை இருக்கிறது.
ஹேய்! எங்களோடு வந்து இந்த கையிற்றில் குதித்து விளையாடு!
ஓ, வேண்டாம். அந்த சிவப்பு-முடி சிறுமி வருகிறாள்.
என்ன விஷயம், சார்லி பிரவுன்?
-அவள் என்னை பார்க்கக் கூடாது. -ஏன் பார்க்கக் கூடாது?
அவள் பார்ப்பது அவளுக்கு பிடிக்கவில்லை என்றால்?
நீ உன்னை எப்படி பார்க்கிறாய் என்பது தான் மிகவும் முக்கியம்.
யார் என்ன நினைத்தாலும் எனக்கு என்னைப் பிடிக்கும்.
உண்மையாகவா? நீ மோசம் என்று அவர்கள்... நினைத்தாலும் கூடவா?
நான் என்னை மோசமானவனாக நினைக்கவில்லை. பல ஆண்டு கால மண்ணும் அழுக்கும் இருக்கும்
வரலாற்று சிறப்பு மிக்க ஒரு நபராகத் தான் நான் என்னை நினைக்கிறேன்.
உன்னைப் போல் எனக்கு தன்னம்பிக்கை இல்லை, பிக்பென்.
இந்த சிவப்பு-முடி சிறுமி என்னை பார்ப்பதற்கு முன் நான் போய் விடுகிறேன்.
பாவம் சார்லி பிரவுன்.
சார்லி பிரவுன் போலவே,
நிஜ வாழ்க்கையில், ஸ்பார்க்கிக்கும் ஒரு சிவப்பு தலைமுடி கொண்ட காதலி இருந்தாள்.
இளைஞனாக இருந்த போது, ஸ்பார்க்கி சிகப்பு தலைமுடி கொண்ட டானா வோல்ட் என்ற
ஒரு பெண்ணை சந்தித்து, அவள் மீது காதல் கொண்டார்.
டானா ஒரு தீயணைப்பு வீரரை திருமணம் செய்து கொள்ள நிச்சயிக்கப்பட்டு இருந்தது,
ஆனால் அவள் அது பற்றி உறுதியாக இல்லை.
அவரோடு உறவை முறித்துக்கொண்டு, அவள் ஸ்பார்க்கியோடு நட்பாக இருந்தாள்.
அவள் என்னை திருமணம் செய்து கொள்வாள் என மிகவும் நம்பினேன்.
ஆனால் அவள் அப்படி செய்யவில்லை.
"நான் சிறிது கடினமாக உழைத்தால், இதுவாக அல்லது அதுவாக இருந்தால்,
அவள் அந்த தீயணைப்பு வீரரை மறந்து விட்டு
என்னோடு தொடர்ந்து உறவில் இருப்பாள்" என்று அவர் நினைத்தார்.
ஆனால், அவள் முடிவெடுத்து அந்த தீயணைப்பு வீரரை திருமணம் செய்து கொண்டாள்.
என் இதயத்தையும், அன்பையும் தந்தேன், அவள் என்னை நிராகரித்து விட்டாள்.
என்னை யாருக்கும் பிடிக்காது...
நான் அது பற்றி ரொம்ப வருந்தினேன். நான் அது பற்றி பல காலமாக கனவு கண்டேன்.
அவர் திருமணம் செய்ய நினைத்த பெண் அவள் தான்.
இந்த கதை சார்லி பிரவுன் பற்றியது போலவே இருக்கிறது.
-அஞ்சல் -தலைகீழாக!
பீனட்ஸ் குழுவில் சார்லி பிரவுன் மட்டுமே
காதலில் தோல்வியுற்றவனாக இருக்கவில்லை.
பீனட்ஸ், காதலில் தோல்வியுற்றவர்களின் உலகமாக இருந்தது.
ஷ்ரோடெருக்காக லூசி ஏங்குகிறாள்.
அவன் எப்போதுமே, "முடியாது" என்று சொல்வது, எனக்கு வேடிக்கையாக இருக்கும்.
லாலோ அல்காராஸ் கேலி சித்திரம் வரைபவர், லா குகாராச்சா
சாலி லைனஸிற்காக ஏங்குகிறாள்.
ஒரு கட்டத்தில், பெப்பர்மின்ட் பேட்டி சார்லி பிரவுனுக்காக ஏங்குகிறாள்.
எனவே மனதில் மிகுந்த காதலை இவர்கள் சுமந்க்கிறார்கள் ஆனால் அந்த சங்கிலி தொடர்
அப்படியே நீடித்து... அறுபடாமல் திரும்ப காதலிக்கப்படாமல் இருப்பது போல தோன்றுகிறது.
அந்த சிவப்பு-முடி சிறுமிக்காக தொடர்ந்த அவனது தேடல்
எனக்கு... மிகுந்த சம்பந்தத்தோடு இருந்தது,
ஏனென்றால் பள்ளியில் நான் அருகில் கூட போக பயந்த
ஒரு பெண்ணின் மீது எனக்கு அதிகபட்சமான ஈர்ப்பு இருந்தது.
ஐரா கிளாஸ் திஸ் அமெரிக்கன் லைஃப்
நிறைய நேரங்களில், "நான் இன்று தைரியமாக அந்த சிவப்பு-முடி சிறுமியிடம்
பேசப் போகிறேன்" என்ற எண்ணங்கள் இருந்திருக்கிறது.
வந்து, "இன்று தான் அந்த நாள்" என்ற எண்ணம். அந்த நாள் வந்ததே கிடையாது.
காதல் நம்மை விசித்திரமான விஷயங்களை செய்ய வைக்கும்...
நீ மிகவும் திறமையானவன், ஷ்ரோடெர்.
மக்கள் உன்னை நேசிப்பதற்கு உன் இசை தான் காரணம் என்று நினைக்கிறாயா?
அது உண்மையாக இருக்கலாம், சார்லி பிரவுன், இசை பற்றி எனக்கு பிடித்த விஷயமே
நேரத்தை தனிமையாக கழிக்க முடியும் என்ற முற்றிலும் மாறுபட்ட ஒரு விஷயம்தான்.
நாம் யார் என்பதை நமது இசை வெளிக்காட்டும்.
என்னைப் பற்றி இசை என்ன வெளிக்காட்டுகிறது என்பதைப் பற்றி யோசிக்கிறேன்.
சார்லி பிரவுன், உன் கட்டுரையை எப்படி எழுதி இருக்கிறாய்? என் படக்காட்சி உதவியதா?
ஹாய், ஷ்ரோடெர். நீ எனக்காக ஏங்கினாயா?
வருடங்கள்ஆக ஆக, ஸ்பார்க்கி போலவே பீனட்ஸும் வளர்ந்து மாறியது.
அது எப்போதும் நகைச்சுவை பற்றி மட்டும் இருக்கவில்லை.
என் குழந்தைகள் வளர்ந்த போது, அந்த தொடர் குழந்தைகள் பற்றி மட்டும் இல்லை.
அந்த தொடர் மிகவும் விளக்க முடியாததாக மாறி,
அதில் வரும் குழந்தைகள், பெரியவர்களின் அம்சங்களாக சித்தரிக்கப்பட்டு அவர்கள்
எதிர்கொள்ளக்கூடிய பிரச்சினைகளை சந்தித்து அவர்கள் பேசக்கூடிய விஷயங்களை பேசினார்கள்.
அழகான கதாபாத்திரங்கள், நகைச்சுவை தருணங்கள் கொண்ட, ஒரு அழகான சித்திரம் அது.
ஆனால் அதற்கு ஆழமான அர்த்தமும் உண்டு.
அந்த கதாபாத்திரங்கள் சிக்கலானவை, மற்றும் அவர்கள் மனித உணர்வுகள், உணர்ச்சிகள்
மற்றும், மனித நிலைமையை பற்றி, பேசக் கூடியவர்களாக இருக்கிறார்கள்,
ஒருவருடைய மனநிலையை சித்தரிப்பதில் அவர் சிறந்தவர்.
அல் ரோகெர் பத்திரிக்கையாளர்
அவர் இந்த நாட்டின் மனநிலையை புரிந்து வைத்திருந்தார்.
அவர் எப்போதும் உண்மையைத் தேடினார் என்றும்...
பில்லி ஜீன் கிங் டென்னிஸ் சாம்பியன்/ஆர்வலர்
...உண்மையை பேசினார் என்றும் தோன்றியது.
உலகம் எல்லோருக்கும் சமம் என்று ஸ்பார்க்கி விரும்பினார், அது தான் அவருடைய உண்மை.
1906-களின் இறுதியில், ஸ்பார்க்கி சுதந்திரமாக இருக்கும்,
தன் ஒற்றை பெற்றோருடன் வாழக்கூடிய, செருப்புகளும் அரை டிராயரும் அணிந்து
பள்ளியின் சீருடை விதியை மீறிய ஒரு பெண்ணாக பெப்பர்மின்ட் பேட்டியை உருவாக்கினார்.
அவள் மிகவும் மாறுபட்டவள்.
ஒரு நகைச்சுவை சித்திர தொடரில் காணப்படக்கூடிய பொதுவான
பெண் கதாபாத்திரமாக அவள் சித்தரிக்கப்படவில்லை.
அவள் தனித்துவம் வாய்ந்த ஒருத்தி.
அவள் தனித்துவம் வாய்ந்தவளாக இருந்து கொண்டு,
அதில் சுகமாகவும் இருந்தாள்.
பெப்பேர்மின்ட் பேட்டி படிப்பில் ரொம்ப மோசம்.
அவள் வகுப்பில் எப்பொழுதும் தூங்கிக் கொண்டே இருப்பாள்.
ஆனால் நன்றாக விளையாடுவாள்.
ஒவ்வொரு முறையும் சக்கின் பேஸ்பால் அணியை தோற்கடிப்பாள்.
சில சமயங்களில், அந்த பாயிண்டுகள், 100க்கு-1 என்று கூட இருக்கும்.
விளையாட்டுக்களை விரும்பிய பெப்பர்மின்ட் பேட்டியின் கதாபாத்திரம்
ஸ்பார்க்கியின் தோழியான, தற்காலத்தின் சிறந்த டென்னிஸ் வீராங்கனையான
பில்லி ஜீன் கிங் என்பவரின் சாயலில் அமைக்கப்பட்டிருந்தது.
பெண்களைப் பார்க்கும் போது, விளையாட்டுகளில் இருந்த பெண்களை
பார்க்கும் பொழுது, ஒரு பெண்ணாக, நான், "அது சிறப்பு" என நினைப்பேன்.
ஸ்பார்க்கி உண்மையில் ஒரு பெண்ணியவாதி.
பீனட்ஸ் உலகில் பெண்கள் எப்போதும்
வலிமையானவர்களாக, பெரும்பாலான நேரங்களில் ஆண்களை விட வலிமையானவர்களாக,
இருப்பதை ஸ்பார்க்கி உறுதி செய்து கொண்டார்.
தைரியமாக பேசு!!
இந்த நகைச்சுவைத் தொடர்கள் நமது கலாச்சாரத்தை பிரதிபலித்திருக்கின்றன.
அதில் சுதந்திரமாக, நினைத்ததை பேசக்கூடிய தற்போதைய குழந்தைகளின் புது கண்ணோட்டத்தை
பெப்பர்மின்ட் பேட்டி பிரதிபலித்திருக்கிறாள்.
"இதோ நான் வருகிறேன், நண்பா! முடிந்தால் என்னை தடுத்து நிறுத்து!"
டமால்!
வெளியூர் அணி 12
உள்ளூர் அணி 00
ஆமாம்!
நல்ல ஆட்டம், சக்.
ஆனால் நீ சற்று கவனம் சிதறியது போலத் தோன்றியது.
உன் அணி மேலாளர் உன்னை விளையாட்டிலிருந்து அனுப்பாதது எனக்கு ஆச்சரியமாக இருந்தது.
அவன் தான் அவர்களுடைய மேலாளர், சார்.
நீ நலமாக இருக்கிறாயா, சார்லி பிரவுன்?
இந்த வீட்டுப்பாட வேலை என்னை கஷ்டப்படுத்துகிறது.
என் வாழ்வின் அர்த்தத்தை நான் புரிந்துகொள்ள வேண்டுமாம்.
ஐயோ, அது ஒரு பெரிய விஷயம், சக்.
என்னுடைய ஆசிரியர் எந்த வீட்டு பாடமும் கொடுக்காதது பற்றி எனக்கு மகிழ்ச்சி.
இந்த வாரம் ஒவ்வொரு நாளும் எங்களுக்கு வீட்டுப்பாடம் கொடுக்கப்பட்டது, சார்.
மக்கள் எப்போதுமே வாழ்க்கையின் அர்த்தத்தைத் தேடி யோசித்திருக்கிறார்கள்,
சார்லி பிரவுன்.
நமது வாழ்வின் முக்கிய குறிக்கோள், அன்பை கொடுப்பதும், அதைப்பெறுவதும் தான் என
என் தாத்தா எப்போதும் சொல்லி இருக்கிறார்.
அவர் நிறைய பெருமூச்சுவிட்டிருக்கிறார்.
என்னை யாராவது நேசிப்பார்களா என்று எனக்குத் தெரியவில்லை.
லூசியிடம் உதவி கேட்டேன், அவள் என்னிடம் இருக்கும் தவறை மட்டும் தான் சொன்னாள்.
என்னிடம் ஏதாவது சரியாக இருக்கிறதா?
கண்டிப்பாக இருக்கிறது, சக். உன்னிடம் நிறைய நல்ல குணங்கள் இருக்கின்றன.
அப்படியா? உதாரணத்திற்கு, ஏதாவது சொல்.
சரி, நீ மிகவும் இரக்கமானவன்.
நீ மிகவும் தயாள குணம் உடையவன்.
நீ பிறருக்கு உதவக் கூடியவன். ரொம்பவும் உதவக் கூடியவன், சக்.
ஆஹா. இரக்கம், தயாள குணம் மற்றும் உதவி செய்யும் குணம். நன்றி, நண்பர்களே!
ஹேய், லூசி. என்ன தெரியுமா?
நீ சொன்னது தவறு. நான் இரக்கமுடையவன், தயாள குணமுடையவன், பிறருக்கு உதவி செய்பவன்.
அவர்கள் கண்டிப்பாக அப்படித்தான் சொல்வார்கள், சார்லி பிரவுன்.
நீ போட்ட பந்துகள், அடிப்பதற்கு சுலபமாக இருந்ததால் நீ இரக்கமுடையவன்.
அவர்களுக்கு நிறைய ரன்களை கொடுத்ததால் நீ தயாள குணமுடையவன்.
விளையாட்டில் அவர்கள் வெற்றி பெற நீ உதவி செய்தாய்.
நீ என் தாத்தா போலவே மூச்சுவிடுகிறாய், சார்லி பிரவுன்.
ஃபிராங்க்ளின் ஆர்ம்ஸ்ட்ராங் தான்
பீனட்ஸ் குழுவில் சேர்ந்த கடைசி நபர்.
அவன் வந்த பிறகு, அந்த நகைச்சுவை தொடர் சித்திரத்தை முழுவதுமாக மாற்றி விட்டான்.
ஃபிராங்க்ளின் பீனட்ஸ் குழுவில் வந்த போது நான் எட்டாவது வகுப்பு படித்தேன்.
நான், "ஆஹா" என நினைத்தது நினைவிருக்கிறது. இதோ ஒரு கருப்பின கதாபாத்திரம்.
ஒரு கருப்பு சிறுவன் இருக்கிறான்.
இந்த நகைச்சுவை சித்திர தொடரை படிக்கிறேன் அதில் திடீரென, என்னைப் போலவே ஒரு
ஒரு சிறுவன் இடம் பெறுகிறான்.
இந்த காலத்தில் அது பெரிய விஷயம் இல்லாமல் இருக்கலாம், ஆனால் 1968-இல்,
கேலி சித்திரத்தில் வெள்ளை மற்றும் கருப்பின குழந்தைகள் விளையாடுவது பெரிய விஷயம் தான்.
அவர் ஃபிராங்க்ளினை இந்த தொடரில் கொண்டு வந்த, அந்த 1968 ஆம் வருடம்,
டாக்டர். கிங் படுகொலை செய்யப்பட்டதால் நகரங்கள் எரிந்து கொண்டிருந்தன.
மெம்பிஸ், டெனெஸீயில்,
சமூக உரிமைகள் இயக்கத்தின் அஹிம்சையின் தூதுவர் டாக்டர். மார்டின் லூதர் கிங்,
துப்பாக்கியால் சுடப்பட்டு படுகொலை செய்யப்பட்டிருந்தார்.
ஹாரியெட் க்ளிக்மன் என்ற ஒரு பெண் ஸ்பார்க்கியைத் தொடர்பு கொண்டாள்.
அவள், "உங்களுடைய இந்த துறையின் மூலம், நீங்கள் ஏதாவது செய்ய வேண்டிய நேரம்
வந்து விட்டது, திரு. ஷுல்ஸ்" என்றாள்.
மேலும், "பீனட்ஸில் ஒரு கருப்பின குழந்தை கதாபாத்திரத்தை சேர்க்க வேண்டும்" என்றாள்.
அவர், "முடியாது. இளம் கருப்பின குழந்தை எப்படி இருக்குமென எனக்கு தெரியாது" என்றார்
எனவே ஹாரியெட் க்ளிக்மன் தன் கருப்பின நண்பர்களான, கெனத் கெல்லி, மோனிகா கன்னிங்,
மற்றும் அவர்களது பெற்றோர்களை, ஷுல்ஸிற்கு கடிதம் எழுத சொன்னாள்.
அப்போது, கேலி சித்திரங்களில் வேற்று நிற கதாபாத்திரங்கள் இல்லை,
தன்னால் அதை மாற்ற முடிந்தால் அது மற்ற குழந்தைகளுக்கு எப்படிப்பட்ட அர்த்தத்தை
தரும் என்பதை ஸ்பார்க்கி புரிந்து கொண்டார்.
அர்த்தமுள்ள ஒரு விஷயத்தை, ஏதோ ஒரு உண்மையை சொல்லக்கூடிய ஒன்றை செய்ய வேண்டும்
என்று அவர் விரும்பினார்.
அவர் ஒரு நடுநிலையான மனிதர் என்ற ஒரு விஷயம் நமக்கு கண்டிப்பாக புரிந்தது.
அதாவது, இன வேறுபாடு என்பது கண்டிப்பாக நியாயமான விஷயம் கிடையாது.
நான் ஃபிராங்க்ளின் கதாபாத்திரத்தை பற்றி நிறைய யோசித்தேன்
ஏனென்றால் என்னால் அவனை சரியாக சித்தரிக்க முடியாது என்று நினைத்தேன்.
தயவு செய்து, ஒன்று கொடுங்கள்
நான் அதற்கு ஆதரவளித்தது போல காணப்பட விரும்பவில்லை.
பெரிய விளம்பரம் இல்லாது அதை செய்ய விரும்பினேன்.
அவன் தோன்றிய ஒரு சிறு காட்சியில் இரு சிறுவர்கள் கடற்கரையில் சந்தித்தனர்.
இருவருமே தங்களுக்கு மணல் வீடுகள் கட்டுவது பிடிக்கும் என்று புரிந்து கொண்டார்கள்.
ஒருவன் வெள்ளை நிறத்தவன் மற்றொருவன் கருப்பினத்தவன் என்பது ஒரு பொருட்டாக இல்லை.
"இதோ, இங்கே பார், சார்லி பிரவுன்,
இது ஒரு உண்மையான மணல் வீடு!"
பத்திரிக்கைகள் அந்த தொடரை வெளியிட மாட்டோம் என்று பயமுறுத்தினார்கள்.
அதற்கு, "சரி, வெளியிட வேண்டாம்" என்றார். ஆனால் அவர்கள் அப்படி செய்யவில்லை.
பிறகு, "சரி, அவர்கள் பள்ளியில் ஒன்றாக இருப்பது போல சித்தரிக்காதீர்கள்" என்றனர்.
அதன் பிறகு, அவர் உண்மையில் அதைத்தான் செய்தார்.
ஃபிராங்க்ளின் பற்றிய மற்றொரு சுவாரஸ்யமான விஷயம் என்னவென்றால்,
அவன் கருத்துள்ளவனாக இருந்தாலும் அவனுடைய குணநலன்களை நாம் நினைவில் கொள்ளவில்லை.
அவன் ஒரு அக்கறையுள்ள சிறுவனாக இருந்தான், இப்போது,
ஒரு வளர்ந்தவனாக அதைப்பற்றி திரும்பிப் பார்க்கும் போது,
வெள்ளை இன உலகில், ஒரு கருப்பின குழந்தையாக இருப்பது, அது ஒரு நகைச்சுவை சித்திர
உலகமாக இருந்தாலும் மிகவும் கடினமான விஷயமாக இருந்தது என
புரிந்துகொள்ள முடிகிறது.
எல்லோரும் தன்னையே ஒரு மாதிரி பார்ப்பதை அவன் அறிந்திருந்தான்.
என் வாழ்க்கையில் ஒரு அர்த்தம் இருக்கிறது: நாய்க்கு சாப்பாடு கொடுப்பது.
நான் இதை இன்னும் தாமதிக்க முடியாது என்று நினைக்கிறேன்.
நான் இப்போது எழுத தொடங்குகிறேன்.
ஒரு நாயாக என்னுடைய வாழ்க்கை
அது ஒரு இருட்டான புயல் வீசிய இரவு...
நான் யார்? நான் எப்படிப்பட்டவன்?
இது பயனற்றது.
நான் சிறிது நேரம் வெளியில் செல்ல வேண்டும்.
சார்லி பிரவுன் மற்றும் அவனுடைய நண்பர்கள்
டிவியில் முதன் முதலாக சித்தரிக்கப்பட்டது தான் எல்லாவற்றையும் விட சிறப்பான விஷயம்,
"ஏ சார்லி பிரவுன் கிறிஸ்துமஸ்" என்ற நிகழ்ச்சியின் மூலமாக.
என் அம்மா எங்களுடைய முதல் வண்ண தொலைக்காட்சி பெட்டியை...
டான் "டாம் டுமாரோ" பெர்கின்ஸ் - கேலி சித்திரம் வரைபவர், திஸ் மாடர்ன் வேர்ல்ட்
...கிறிஸ்துமஸ் சிறப்பு நிகழ்ச்சி பார்ப்பதற்காக சரியாக நேரத்தில் வாங்கினார்
அது, என் வாழ்வில் ஒரு பெரிய மகிழ்ச்சியான தருணமாக அமைந்தது.
ஒவ்வொரு கிறிஸ்துமஸ் நேரத்திலும், நாங்கள் சூடான கோக்கோ குடித்துக்கொண்டு
அதைப் பார்த்து மிகவும் மகிழ்ச்சியாக இருப்போம்.
நான் கிறிஸ்துமஸ் கொண்டாட மாட்டேன். நான் ஒரு யூதன். எனக்கு கிறிஸ்துமஸ் பிடிக்காது
எனக்கு அதில் எந்த தாக்கமும் இல்லை. கிறிஸ்துமஸ் எனக்கு அர்த்தமற்றது.
அந்த சார்லி பிரவுன் கிறிஸ்துமஸ் சிறப்பு நிகழ்ச்சியை விட... சிறந்த விஷயம் உண்டா?
சார்லி பிரவுன் கிறிஸ்மஸ் நிகழ்ச்சி மிக பிரபலமாகியது,
அதற்குப் பிறகு ஒவ்வொரு விடுமுறைக்கும் பீனட்ஸ் சிறப்பு நிகழ்ச்சி ஒளிபரப்பாகியது.
என் சிறு வயதில், நான் பாரம்பரிய விடுமுறைகளை அனுபவித்ததில்லை.
நான் வேலை நிமித்தமாக பயணம் செய்து கொண்டிருந்தேன்.
எனவே என்னைப் பொறுத்த வரை,
இந்த சிறப்பு நிகழ்ச்சிகள் நான் அதுவரை அனுபவித்திராத விஷயங்களை,
"இது இந்த விடுமுறை. இது வருடத்தின் இந்த காலம்" என்பது போன்ற விஷயங்களை காட்டியது.
ஹாலோவீன் சிறப்பு நிகழ்ச்சி இருந்தது,
அந்த சிறந்த பூசணிக்காய் சிறப்பு நிகழ்ச்சி,
அதைத் தொடர்ந்த நகைச்சுவை, "உனக்கு என்ன கிடைத்தது?"
"எனக்கு ஆப்பிள் கிடைத்தது." எனக்கு இனிப்பு கிடைத்தது." சார்லி பிரவுன்...
எனக்கு ஒரு பாறை கிடைத்தது.
சரி. நாம் இதை மறுபடியும் செய்வோம்.
ஐந்து, நான்கு, மூன்று, இரண்டு... எல்லா இயந்திரங்களும் இயங்குகின்றன.
விடுமுறை சிறப்பு நிகழ்ச்சிகள் பீனட்ஸை மிகவும் பிரபலமாக்கியதால்
அப்போலோ 10 மாட்யூல்களுக்கு சார்லி பிரவுன் மற்றும் ஸ்நூப்பி என நாசா பெயரிட்டார்கள்.
உங்களது நிகழ்ச்சியில் பங்கு வகிப்பதற்கு நாங்கள் மிகவும் மகிழ்ச்சி அடைகிறோம்,
அதற்காக நன்றி கடன் பட்டிருக்கிறோம்.
ஸ்நூப்பி நிலவுக்கு போவது போன்ற விசித்திரமான விஷயங்கள்
நடக்கப் போகின்றன என்று எனக்கு தெரிந்திருக்கவில்லை.
ஆமாம். நாங்கள் அங்கே இந்த விஷயத்தை பார்க்கிறோம்.
என் முழு வாழ்க்கையிலேயே நடந்த மிக உணர்ச்சிகரமான தருணங்களில் இதுவும் ஒன்று.
திரும்ப வரவேற்கிறோம்!! சார்லி பிரவுன்
கலாச்சாரத்தின் ஒரு முக்கியமான பகுதியாக இருந்தால் தான்
ஒரு நிலவு விண்கலத்திற்கு நமது பெயரை வைப்பார்கள்.
நான் சொல்வது புரிகிறதா? அந்தளவு பிரபலமாக இருப்பதை கற்பனை செய்ய முடிகிறதா?
கற்பனை செய்ய முடிகிறதா? அது மிகவும் நம்ப முடியாதது.
ஆனால் சார்லி பிரவுன் மற்றும் ஸ்நூப்பி விண்வெளிக்கு சென்ற போது
ஸ்பார்க்கி ஒரு அமைதியான வாழ்க்கை வாழ்ந்து கொண்டிருந்தார்.
தான் குழந்தையாக இருந்த போது விருப்பப்பட்ட
ஒரு பனி சறுக்கும் ரிங்க், ஒரு பேஸ்பால் மைதானம் போன்றவற்றை
தன்னை சுற்றியுள்ள உலகத்தில்,
அவர் உருவாக்கிக் கொண்டார்.
அவர் ஸ்டூடியோவில் வேலை செய்யவில்லை. அது ஒரு வளாகம். டிஸ்னி உலகம் போல இருந்தது.
அந்த கட்டிடத்தில் ஒரு கஃபே இருந்தது, ஹாக்கி இருந்தது.
தினமும் பனி சறுக்கு மைதானத்தில் இப்படியும் அப்படியுமாக நடந்து சென்று
காலை சிற்றுண்டி சாப்பிட்டு, ஸ்டூடியோவுக்கு போகும் எனது அன்றாட பணியை ரொம்ப நேசித்தேன்.
என்னைப் பொறுத்தவரை,
எல்லாவற்றையும் விட உட்கார்ந்து நகைச்சுவையான படம் வரைவதையே விரும்புவேன்.
அவர் காலையில் எழுந்து, தன்னுடைய காரை ஓட்டிச்சென்று,
தெருவுக்கு எதிர்பக்கம் ஒரே இடத்தில் அதை நிறுத்துவார்.
பனி சறுக்கும் இடத்தில் காலை சிற்றுண்டி சாப்பிட்டார்.
திராட்சை ஜெல்லியோடு கூடிய ஒரு ஆங்கிலேய மஃபின்.
பிறகு அவர் தன் அலுவலகத்திற்குள் சென்று, தன்னுடைய இடத்தில் அமர்ந்து வேலை செய்வார்,
தன் அலுவலகத்திற்குச் சென்று, தன்னுடைய கற்பனை வடிவம் பெற காத்துக் கொண்டிருப்பார்.
அவர் வேலை செய்யாமல் இருந்ததை நான் பார்த்ததே கிடையாது.
நாங்கள் எப்போது சென்றாலும், அவர் தன்னுடைய ஸ்டூடியோவில் இருப்பார்.
அவர் அதைத்தான் செய்தார். அது அவருக்கு பிடித்திருந்தது.
தன் ஸ்டூடியோவில் உள்ள தனிமையான இடத்தில் அமர்ந்து, எல்லாவற்றையும் உருவாக்குவார்.
பல மணி நேரம் தனிமையாக ஒரு அறையிலிருந்து, பல விஷயங்களை தன் முளையிலேயே சிந்தித்து
வடிவமைப்பதற்கு ஒரு தனித்தன்மையான, குணநலன் கொண்ட மனிதனாக இருக்க வேண்டும்.
பெருமளவு வெற்றி பெற்றிருந்தாலும், அவர் மீதும் அவருடைய கதாபாத்திரங்களின் மீதும்
மக்கள் வைத்திருந்த அன்பும் மரியாதையும்
அவர் முழுமையாக புரிந்து கொண்டாரா என்று எனக்குத் தெரியவில்லை.
நட்சத்திரங்களை பார்க்கும் போது உனக்கு முக்கியத்துவம் இல்லாதது போல தோன்றவில்லையா,
சார்லி பிரவுன்?
நான் எப்போதுமே முக்கியமில்லாதவனாகத்தான் உணர்வேன், லைனஸ்.
உன் வீட்டு பாடத்தை எந்தளவு எழுதியிருக்கிறாய்?
நான் இன்னும் ஒரு வார்த்தை கூட எழுதவில்லை.
நான் யாருக்கும் முக்கியம் இல்லை போலும்.
நீ முக்கியம் இல்லை என்று நான் நினைக்கவில்லை, சார்லி பிரவுன்.
நன்றி, லைனஸ்.
ஆனால் நான் என்ன செய்வது? என் கட்டுரை நாளைக்கு தயாராக இருக்க வேண்டும்.
எனக்கு மிகவும் பிரமிப்பாக இருப்பதால்,
நான் சில சமயம் வானத்தை பார்த்து அதில் என்னுடைய பதில்களை தேடுகிறேன்,
அது பயனளிக்கவில்லை, லைனஸ்.
நீ என்ன பார்க்கிறாய்?
ஒரு நட்சத்திர கூட்டம் என்று நினைக்கிறேன்.
ஆனால் அது என்னுடைய வீட்டு பாடத்திற்கு எப்படி சம்பந்தப்பட்டது?
சரி, சில வகைகளில் பார்த்தால், அந்த நட்சத்திரங்கள் உன்னைப் போன்றவை.
உன்னிப்பாக கவனித்தால், அங்கே ஒவ்வொரு நட்சத்திரமும் மாறுபட்டது என்று புரியும்.
அவை வண்ணம், அளவு, மற்றும் எப்படி பிரகாசிக்கின்றன என்பதில் மாறுபடுகின்றன.
ஆனால் அந்த வேறுபாடுகள்தான் அழகான ஒன்றை உருவாக்கி இருக்கிறது.
நம்மைப் போலவே, சார்லி பிரவுன்.
ஒவ்வொருவருமே தனித்தன்மை வாய்ந்தவர்கள்,
ஆனால் எல்லோருமே நம்மை விட ஒரு பெரிய விஷயத்தின் அங்கமாக இருக்கிறோம்.
நமக்கு புரிந்து கொள்வதற்கு கடினமாக இருந்தாலும்,
நம் ஒவ்வொருவருக்கும் ஒரு குறிக்கோள் இருக்கிறது.
ஒவ்வொரு நாளின் பயணத்திலும் அதை கண்டுபிடிப்பது மகிழ்ச்சியாக இருக்கும்.
ஒருவேளை, இப்போதைக்கு உன்னுடைய குறிக்கோள் சார்லி பிரவுனாக இருப்பது மட்டும் தான் போல.
நீ சொல்வது சரியாக இருக்கலாம், லைனஸ். சரி, நான் என் வேலையை செய்கிறேன்.
சார்லி பிரவுனுக்கு நம்பிக்கை இருந்தால், எல்லோருக்கும் நம்பிக்கை இருக்கும்.
1980-இல்,
ஸ்பார்க்கி 30 வருட காலமாக ஒவ்வொரு நாளும் பீனட்ஸை வரைந்து கொண்டிருந்தார்.
அது 10,000 தொடர்களுக்கும் அதிகம்.
அந்த முழு காலகட்டத்திலும்,
அவர் விடுமுறை எடுத்துக் கொள்ளவில்லை அல்லது ஒரு காலக்கெடுவில் தவறியதில்லை.
நாம் தினமும் ஒரு கூண்டுக்குள்ளே ஓடிக்கொண்டிருக்கும் அணில் போன்றவர்கள்.
விடுமுறைகள் கிடையாது.
ஒரு நகைச்சுவை தொடர் என்பது ஒரு முழு அளவு தனித்தன்மையான பொழுதுபோக்கு.
நாளுக்கு நாள் அது தொடர்ந்து நம்மோடு வாழும்.
எழுதியதையே திருப்பி எழுதாமல், ஒவ்வொரு நாளும் ஒரே விஷயத்தைப் பற்றி
எழுதுவது என்பது மிகவும் சவாலான ஒரு விஷயம்.
நிறைய நகைச்சுவை வரைபட கலைஞர்கள் அந்த படங்களை பென்சிலால் வரைந்து விட்டு
வேறு யாரையாவது மையினால் வரைய செய்வார்கள்.
ஆனால் அவர் தானே அவற்றை மையால் வரைந்தார்.
வேறு யாரும் அந்த சித்திரங்களை தொடவில்லை என்பது அவருக்கு ஒரு பெருமையாக இருந்தது.
எல்லா வேலைகளையும் அவரே செய்தார்.
1981 ஜூலை மாதத்தில், ஸ்பார்க்கிக்கு நெஞ்சுவலி வர ஆரம்பித்தது.
இருதயத்தில் அறுவை சிகிச்சை செய்வதற்காக மருத்துவமனைக்கு அழைத்துச் செல்லப்பட்டார்.
அவர் மருத்துவமனையில் இருந்தார்.
ஒரு கதாபாத்திரத்தை தன்னால் வரைய முடிகிறதா என பார்ப்பதற்காக ஒரு காகிதத்தை கேட்டார்.
தன்னால் வரைய முடிகிறது என உறுதிப்படுத்த அதை உடனே அவர் செய்ய விருப்பபட்டார்.
அவரால் முடிந்தது, ஆனால் சற்று மாறி இருந்தது.
அவரது கை சற்று நடுங்கியது, அவரது கோடுகள் வளைந்து இருந்தன.
மேலும் நீங்கள் பின்னால் வரையப்பட்ட சித்திரங்களைப் பார்த்தால்,
அந்தக் கோடுகள் சற்று வளைந்து இருப்பதை பார்க்கலாம்.
அவர், "சில நேரங்களில் என்னுடைய கை மிகவும் நடுங்குவதால்
நான் வரைவதற்காக கையை பிடித்துக் கொள்ள வேண்டி இருக்கிறது" என்றார்.
சற்று பெரிய தலையை உடைய, சார்லி பிரவுனை, அவர் வரைவதை,
நான் பார்த்த ஞாபகம் இருக்கிறது.
அவரது கைகள் நடுங்குவதால், அவருக்கு மிகுந்த கோபம் வரும்.
ஆனாலும், "என்னால் மழைத்துளி வரைய முடியும்" என்பார். சிறு சிறு கோடுகளாகவும்,
புள்ளிகளாகவும் மழை போல அல்லது புல் போல இருக்கும்.
அவர், "இது இப்போது இப்படித்தான் இருக்கும். இது என் சுயமான சித்திரம்" என்று சொல்வார்.
அந்த வளைந்த கோடு அவருடைய சிறப்பு சித்திரமானது.
அது மிகவும் பிரமாதமானது. அது பல பேருடைய தொழில் வாழ்க்கையை முடித்திருக்கும்.
ஆனால் அது பீனட்ஸை மிகவும் உயர்ந்த நிலைக்கு கொண்டு போய்,
அவருக்கும், அவரது கதாபாத்திரங்களுக்கும் நாம் இரக்கம் காட்டும்படியாக அமைந்தது.
அவர் தன்னையே வருத்திக் கொள்ள தயாராக இருக்கிறார் என்பதை இது சொல்கிறது.
அவர் நிறுத்தவில்லை. அவருடைய அகங்காரம், "என்னால் சரியாக
வரைய முடியவில்லை என்றால், நான் அதை செய்யப் மாட்டேன்" என்று சொல்லவில்லை.
இது தான் அவருடைய குணம். இப்படித்தான் அவர் விஷயங்களை பகிர்ந்துக் கொண்டார்.
இப்படித்தான் அவர் வாழ்ந்தார்.
நான் சில சமயங்களில் தீர்வுகளை கொண்டு வருகிறேன் என நினைக்க விரும்புவேன்.
ஓ, இல்லை!
அப்படிப்பட்ட, ஒரு தீர்வு தான், சார்லி பிரவுன் தொடர்ந்து முயற்சி செய்வது.
அவன் மனம் தளர மாட்டான். யாராவது மனம் தளர வேண்டுமென்றால், அது அவனாகத்தான் இருக்கும்.
காலை வணக்கம், சார்லி பிரவுன். உன் கட்டுரையை எந்தளவில் எழுதியிருக்கிறாய்?
நான் இரவு முழுதும் விழித்திருந்தேன், ஆனால் அதை முடித்துவிட்டேன்.
-முதல் தர மதிப்பெண் கூட கிடைக்கலாம். -அது நன்றாக இருக்கும்.
ஆனால் வாழ்க்கையின் பரிசுகள் சில சமயங்களில்
எதிர்பாராத விதங்களில் நமக்கு கிடைக்கும்.
அதற்கு என்ன அர்த்தம் என்று எனக்கு புரியவில்லை, லைனஸ்.
ஆனால் எனக்கு முதல் தர மதிப்பெண்கள் கிடைப்பதும், எதிர்பாராத விஷயமாக இருக்கும்.
கட்டுரைகளுக்கு மதிப்பெண் கொடுத்தாயிற்று. முதல் மதிப்பெண் கிடைத்ததா என தெரியவில்லை.
என்னால் இந்த மர்மத்தை பொறுக்க முடியவில்லை.
மூன்றாம் தரத்தை விட குறைவா? கடவுளே.
எனக்கு முதல் தரம் கிடைத்திருக்கிறது.
என்னுடைய கையெழுத்தையும், அழகான எழுத்துக்களையும் ஆசிரியர் பாராட்டினார்.
என்னால் நம்ப முடியவில்லை, லைனஸ். கடுமையாக உழைத்தது மூன்றாம் தர மதிப்பெண் வாங்கவா?
வருத்தப்படாதே, சார்லி பிரவுன். மதிப்பெண் ஒருவருடைய திறமைகளை சொல்வதில்லை.
என்றாலும், ஒரு உண்மையான கலை வடிவமானது, காலத்தால் தான் புரிந்துகொள்ள முடியும்.
ஆமாம், அதை எதிர்பார்த்து இருக்க வேண்டும் என்று நினைக்கிறேன்.
"சில நேரங்களில் இரவில் விழித்து, 'எதற்காக நான்?' என்ற கேள்வியை கேட்பேன்
அப்போது ஒரு குரல், ஒன்றும் தவறில்லை, உன் பெயர் ஞாபகம் வந்தது' என பதிலளித்தது."
சில வாரங்களுக்கு முன்னர் தான், கோலோன் புற்றுநோய்க்காக சிகிச்சை பெறுவதற்காக தன்
பீனட்ஸ் நகைச்சுவை சித்திரம் வரைவதிலிருந்து ஓய்வு பெறப்போவதாக ஷுல்ஸ் அறிவித்தார்.
ஜனவரி 3, 2000
கீமோ சிகிச்சையினால் பலவீனமாக இருந்து, ஓய்வு பெற அவர் முடிவு செய்தார்.
"என்னால் இனி அந்த தொடரை வரைய முடியாது" என அவர் சொன்னது துல்லியமாக நினைவிருக்கு.
அவர் ஒரு நாள் வந்த போது, கடைசி தொடரை உருவாக்குவது பற்றி பேசினோம்.
அவர் என்னிடமிருந்து சில அடி தூரத்தில் அமர்ந்திருந்தார்,
அப்போது என்னைப் பார்த்து ஒரு விதமாக சிரித்து விட்டு, அவர்,
"நான் உண்மையில் சில வேடிக்கையான விஷயங்களை வரைந்தேன்" என்றார்.
தன்னால் இனி வரைய முடியாது என்பதை அறிந்திருந்ததால்
அவருக்கு எவ்வளவு வேதனையாக இருந்தது என்பதை எங்களால் உணர முடிந்தது.
இந்த கதை ஒளிபரப்பப்படும் அந்த நாளான ஜனவரி 3ஆம் தேதி தான்,
இந்த கடைசி தொடர் சித்திரம் வெளியாகும்.
இனிமேல் இதை நீங்கள் செய்யப் போவதில்லை என உங்களுக்கு பூரணமாக புரிந்திருக்கிறதா?
ஒரு சிறு குறிப்பு எழுத ஆரம்பித்தது வரை, அது உண்மையில் புரிந்திருக்கவில்லை...
அன்பு நண்பர்களே...
...ஒரு "விடைபெறுகிறேன், நண்பர்களே" போன்ற, ஒரு குறிப்பு எழுதும் வரை புரியவில்லை.
அதன் பிறகு கடைசியில், நான், அவன் பெயரை, என் பெயரை எழுதினேன்.
அப்போது...
நான் அழ ஆரம்பிக்கப் போகிறேன்.
வந்து...
சார்லி பிரவுன், ஸ்நூப்பி, லைனஸ், லூசி...
அவர்களை என்னால் எப்படி மறக்க முடியும்...
...அதுதான் சார்லி பிரவுன், லைனஸ் மற்றும் பலர்.
அப்போது திடீரென்று, நான்...
"பாவம் அந்த சிறுவன். கால் பந்தை உதைக்க ஒரு வாய்ப்பு கிடைக்கவில்லையே" என நினைத்தேன்.
பிப்ரவரி 12, 2000 அன்று ஸ்பார்க்கி மரணமடைந்தார்.
அந்த நாளில்தான்,
அவருடைய இறுதி பீனட்ஸ் நகைச்சுவை சித்திர தொடர் வெளியிடப்பட்டது.
அவர் இறந்த அன்று தான்...
இல்லை, அவர் எழுதுகிறார் என நினைக்கிறேன்...
...அந்த கடைசி தொடர் சித்திரம் வெளியிடப்பட்டது.
அவர் உருவாக்கிய அருமையான கதாபாத்திரங்களின் ஆன்மாவோடு அவருடைய ஆன்மாவும் எவ்வளவு
ஆழமாக இணைந்திருந்தது என்பதற்கு இது ஒரு அருமையான சான்று என்று நினைக்கிறேன்.
அதாவது, அவர் அந்த கதாபாத்திரங்களாகவே இருந்தார்.
இது அற்புதமானது. அவருக்கு பிடித்த விஷயத்தை செய்து கொண்டே அவர் இறந்தார்.
இந்த கதையை ஒவ்வொரு நாளும் சொன்ன ஒரு நபர் அவர் தான்.
அவருடைய ரசிகர்களுக்கு, அது புரிந்தது. அவர்கள் அதை உணர்ந்தார்கள்.
இந்த நகைச்சுவையான, அற்புதமான, மறக்கமுடியாத நகைச்சுவை தொடர் சித்திரங்கள்.
இவற்றிலிருந்து வாழ்க்கைக்கான நிறைய நல்ல பாடங்களை கற்றுக் கொண்டு
இவற்றை நேசித்து, பாதுகாத்தும் இருக்க முடியும் என்பதை புரிந்து கொண்டார்கள்.
மிகவும் மென்மையான மனிதத்தை பற்றியது இது.
இது மனிதத்தன்மை மற்றும் அதன் முட்டாள்தனத்தை பற்றியது.
கொடூரம் இல்லாத மனிதத்தை பற்றியது.
இன்று அது நமது உலகத்தில் மிகவும் தேவை என்று நினைக்கிறேன்.
நாம் ஒருவருக்கு ஒருவர் உடன்பாடு இல்லாமல் இருக்கலாம்.
லூசி போன்று குறை சொல்பவர்கள் இருக்கலாம்.
சார்லி போன்று தன்னம்பிக்கை இல்லாதவனாக இருக்கலாம்.
லைனஸ் போல, நமது தத்துவங்கள் தான் முக்கியம் என்று நினைக்கலாம்.
ஆனால் உண்மையில், நாம் இவை எல்லாவற்றிலும் ஒன்றாக இருக்கிறோம்.
இந்த இளம் குழந்தைகள் பேசக்கூடிய உரையாடல்கள்
நம்முடைய ஆன்மாவை சென்றடைகின்றன.
தன்னுடைய கடைசி பீனட்ஸ் சித்திரத்தை
சார்லஸ் ஷுல்ஸ் வரைந்த 20 வருடங்களுக்குப் பிறகு,
அவருடைய கற்பனையும், அவர் உண்டாக்கிய கதாபாத்திரங்களும்
உலகம் முழுவதிலும் கொண்டாடப்பட்டு வருகின்றன.
டாம் சாயர், ஹக் ஃபின் போல
அமெரிக்க பாப் கலாச்சாரத்தின் ஒரு பகுதியாக பீனட்ஸ்ஸும் பின்னி இணைக்கப்பட்டிருக்கிறது.
அதன் மனித உணர்ச்சிகள் இன்றும் கூட எல்லோருக்கும் புரிகிறது.
அது எப்போதும் மாறாது என எல்லோருக்கும் தெரியும்.
அது காலத்தை வென்ற ஒரு அடையாளம்,
உலகத்தின் எந்த பகுதியில் இருப்பவரும் அதோடு தன்னை தொடர்புபடுத்தி நேசிக்க முடியும்.
என்னுடைய பேரப்பிள்ளைகள், பீனட்ஸ் பற்றி படிக்கப் போகிறார்கள்.
இது சார்லி பிரவுன்.
கடந்த 50 ஆண்டுகளாக பீனட்ஸை படித்து வந்திருக்கும் மக்களுக்கு
நீங்கள் ஏதாவது சொல்ல விரும்புகிறீர்களா?
நான்... செய்யும் விஷயங்கள் சிறந்தவை என்று, அவர்கள் நினைப்பது அதிசயமாக இருக்கிறது.
என்னால் முடிந்தவற்றை நான் செய்தேன்.
நீ எங்கே போயிருந்தாய், சக்? உன் பணி சறுக்கும் காலணிகளை அணிந்து கொள்.
உன்னை சந்திப்பதில் மகிழ்ச்சி, சார்லி பிரவுன்.
சீக்கிரம் வா, சார்லி பிரவுன். இதை பிடித்துக் கொள்.
வருடத்தின் முதல் பனி பொழிவு போல மிகவும் சிறப்பான விஷயம் எதுவும் கிடையாது.
பீனட்ஸை உருவாக்கியவர் சார்லஸ் எம்.ஷுல்ஸ்
நன்றி, ஸ்பார்க்கி. எப்போதும் எங்கள் இதயத்தில் இருப்பீர்கள்.
தமிழாக்கம் மேனகா மணிகண்டன்